
ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση πολεοδομικής μελέτης τμήματος της πολεοδο- 
μικής ενότητας 16 «Νέα Λέσβος» περιοχή «Ανάβρυτα» 
του Δήμου Αμαρουσίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4, 5 και 6) 7 (παρ. 
1, 2 και 4) του Ν. 1337/1983 «Επέκταση των πολεοδομι- 
κών σχεδίων, οικιστική ανάπτυξη και σχετικές ρυθμίσεις» 
(Α' 33), όπως το άρθρο 6 τροποποιήθηκε με την παρ. 2 του 
άρθρου 8 του Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμά¬ 
των και θεμάτων του Ταμείου Νομικών» {Α' 4). 

2. Τις διατάξεις του άρθρου 3 του Ν.Δ/τος της 
17.7.1823 «Περί σχεδίων πόλεων κ.λπ.» (Α' 228) όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7, 8, 9 του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 13 (παρ. 1, 2, 3) του 
Ν. 1847/1986 «Οργανισμός Κτηματολογίου και Χαρτο¬ 
γραφήσεων Ελλάδας ΌΚΧΕ" και άλλες σχετικές διατά¬ 
ξεις» (Α' 1·41) και το άρθρο 1 (παρ. 3,4) του Ν. 1772/1988 
«Τροποποίηση διατάξεων του Ν. 1577/1985 ΤΟΚ” και 
άλλες σχετικές διατάξεις» (Α' 91). 

4. Τις διατάξεις της παρ. 1 εδ. ιδ του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154). 

6. Την 103571/7467/17.12.1991 απόφαση του 
Υπουργού Περιβάλλοντος, Χωροταξίας και Δημοσίων Ερ¬ 
γων «Έγκριση Γενικού Πολεοδομικοϋ Σχεδίου Δήμου 
Αμαρουσίου (Ν. Αττικής) (Δ' 968) (διόρθωση Δ' 835/ 

1992) », όπως τροποποιήθηκε με την 6939/1283/ 
22.2.1993 απόφαση του ίδιου Υπουργού (Δ' 744/ 

1993) . 

7. Την 96414/6393/1.11.1991 απόφαση του Υπουρ¬ 


γού Περιβάλλοντος, Χωροταξίας και Δημοσίων Έργων 
Χαρακτηρισμός ως πυκνοδομημένου τμήματος της πο¬ 
λεοδομικής ενότητας 16 “Νέα Λέσβος" (περιοχή Ανά- 
βρυτα) του Δήμου Αμαρουσίου (Ν. Αττικής)». 

8. Την 72971/4766/1994 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας 
16 “Νέα Λέσβος" (περιοχή Ανάβρυτα) του Δήμου Αμαρου¬ 
σίου (Ν. Αττικής)». 

9. Τα 8134/Π-255/5.4.1989 και 29543/Π-854/ 
5.1.1990 έγγραφα της Νομαρχίας Ανατολικής Αττικής 
προς το Δήμο Αμαρουσίου για την τήρηση της νόμιμης δια¬ 
δικασίας και ότι η προθεσμία του άρθρου 31 (παρ. 2) του 
Π. Διατάγματος 323/1989 «Κωδικοποίηση σε ενιαίο κεί¬ 
μενο νόμου» με τίτλο «Δημοτικός και Κοινοτικός Κώδικας» 
των ισχυουσών διατάξεων του Δημοτικού και Κοινοτικού 
Κώδικα, όπως τροποποιήθηκαν και συμπληρώθηκαν» (Α' 
146), πέραοε άπρακτη. 

10. Τις 112/1987, 34/1989, 78/1989, 209/1989, 
105/1991, 164/1991, 274/1991 και 223/1994 γνωμο¬ 
δοτήσεις του Δημοτικού Συμβουλίου Αμαρουσίου. 

11. Τις 2/συν. 21/21.6.1990,19/συν. 12/28.3.1991,1/ 
συν. 32/14.10.1993,18/συν. 36/18.11.1993, 26/συν. 3/ 
27.1.1994 και 3/συν. 4/3.2.1994 γνωμοδοτήσεις του 
Συμβουλίου Χωροταξίας, Οικισμού και Περιβάλλοντος Νο¬ 
μαρχίας Ανατολικής Αττικής. 

12. Το γεγονός ότι από τις κανονιστικές διατάξεις αυτού 
του διατάγματος δεν προκαλεΐται δαπάνη σε βάρος του 
κρατικού προϋπολογισμού και του οικείου Ο.Τ Α. 

13. Την 647/1994 γνωμοδότηση του Συμβουλίου της 
Επικρατείας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Αρθρο 1 

Εγκρίνεται το πολεοδομικό σχέδιο Τμήματος της πολε¬ 
οδομικής ενότητας 16 «Νέα Λέσβος» περιοχή Ανάβρυτα 
του Δήμου Αμαρουσίου (Ν. Αττικής), με τον καθορισμό οι¬ 
κοδομήσιμων χώρων, οδών πεζοδρόμων, κοινοχρήστων 
χώρων, χώρου νηπιαγωγείου, παιδικής χαράς, παιδικού 
σταθμού, εκκλησίας - πλατείας, δημοτικού - νηπιαγω¬ 
γείου, όπως οι ρυθμίσεις αυτές φαίνονται στα τρία (3) σχε¬ 
τικά χρωματισμένα πρωτότυπα διαγράμματα σε κλίμακα 
1:1000, που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την 99557/1994 

πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το πο- 
λεοδομικό σχέδιο εγκρίνεται με το προηγούμενο άρ¬ 
θρο, 

Αρθρο 3 

Στους οικοδομήσιμους χώρους της παραπάνω περιο¬ 
χής, επιτρέπονται οι χρήσεις αμιγούς κατοικίας όπως 
προσδιορίζονται στο άρθρο 2 του από 23.2.1987 Π. Δια¬ 
τάγματος (Δ' 166). 

Άρθρο 4 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρίνεται το σχέδιο 
επιβάλλεται προκήηιο πλάτους τεσσάρων (4) μέτρων, 
όπως φαίνεται στα διαγράμματα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται ως εξής: 

1. Ελάχιστο πρόσωπο: δέκα (10,00) μέτρα. 

Ελάχιστο εμβαδόν: διακόσια (200,00) τ. μέτρα, υπό την 
προϋπόθεση ότι α) στο οικοδομήσιμο τμήμα του οικοπέ¬ 


δου εγγράφεται κάτοψη κτιρίου με ελάχιστη επιφάνεια 
πενήντα (50) τ.μ. και ελάχιστη πλευρά πέντε (5) μέτρα και 
β) δεν δημιουργήθηκαν από κατάτμηση που έγινε κατά 
παράβαση των διατάξεων του από 22.6.1983 Π. Διατάγ¬ 
ματος (Δ' 284). 

2. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

3. Συντελεστής δόμησης: έξι δέκατα (0,6). 

4. Μέγιστο επιτρεπόμενο ύψος των ανεγερθησομώνων 
κτιρίων: οκτώ μέτρα και εξήντα εκατοστά (8,60) μ. 

5. Απαγορεύεται η κατασκευή κτιρίων επί υποστηλωμά- 
των (ΡΙΙ.ΟΤΙ8). 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 15 Φεβρουάριου 1995 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ, ΚΑΡΑΜΑΝΛΗΣ 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑ! ΚΑΙ ΔΗ Μ. ΕΡΓΩΝ 

ΚΩΣΤΑΣ ΛΑΛΙΩΤΗΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























